నూనె_గింజలలోని_మాంసకృత్తులు
డిస్టిలెసన్ దశ
జెల్డాల్ ఫ్లాస్కులో కొన్ని ఫ్యుమిక్ స్టోంస్ వెయ్యాలి.ఇవి చర్యా సమయంలో ఫ్లాస్కులో బంపింగ్ రాకుండ నిరోధించును. శుభ్రమైన 250 మి.లీ. కొనికల్ ఫ్లాస్కులో పిప్పెట్ ద్వారా 25 మి.లీ.ల 0.1 నార్మాలిటి వున్న సల్ఫురిక్ ఆమ్లాన్ని తీసుకొన వలెను. ఆసిడ్ తీసుకొన్న తరువాత ఈ ఫ్లాస్కును లెబెగ్ కండెంసరు దిగువన వున్న రిసివింగ్ అడాప్టరు క్రింద వుంచాలి. రిసివింగ్ అడాప్టరు గొట్టపుక్రింది అంచు కొనికల్ ఫ్లాస్కులోని ఆసిడ్ లో మునిగి వుండెలా కొనికల్ ఫ్లాస్కును అమర్చాలి.2-3 మి.లీ.మిథైల్ రెడ్ ఇండికెటరు ద్రావణమును కొనికల్ ఫ్లాస్కులోని ఆసిడ్ కు చేర్చాలి.జెల్డాల్ ఫ్లాస్క్ కు అమర్చిన డ్రాపింగ్ ఫన్నల్ లో సోడియం హైడ్రాక్సైడ్ ద్రావణం నింపి, దాని స్టాప్ కాక్ ఒపన్ చేసి 50-60 మి.లీ.ల ద్రావణాన్ని జెల్డాల్ ఫ్లాస్కు లోకి వదలాలి.ఇప్పుడు నెమ్మదిగా ఫ్లాస్కును వేడి చెయ్యడం మొదలుపెట్టాలి.రసాయనిక చర్వ వలన అమ్మోనియం వాయువు ఉత్పన్నమై పియర్ ఆకారపు వెర్టికల్ గొట్టం ద్వారా లెబెగ్ కండెంసరు చేరును.లెబెగ్ కండెంసరుకు వచల్లని నీటి ప్రవాహంవుండటం వలన కండెంసరులో అమ్మోనియా వాయువుచల్లబడి ద్రవ రూపం లోకి మారి దిగువన వున్న కొనికల్ ఫ్లాస్కులో చేరి, అందులో వున్న 0.1నార్మాలిటి సల్ఫూరిక్ ఆమ్లంతో చర్య పొందటంజరుగుతుంది.ఈ విధంగా డిస్టిలెసన్ జరుగుచున్నప్పుడు కొన్ని పర్యాయాలు కొనికల్ ఫ్లాస్కులోని ఆసిడ్ పసుపు రంగుకు మారును.అలాంటప్పుడు వెంటనే పిప్పిట్ ద్వారా మరో 25 మి.లీ 0.1 సల్ఫ్యూరిక్ ఆమ్ల ద్రావణంచేర్చాలి.ఇలాజరుగుటకు కారణం పరీక్షించుటకు తీసుకున్న పదార్థంలో ప్రొటిన్ శాతం ఎక్కువగా వుండటం వలన డిస్టిలెసన్ సమయంలో విడుదల అగు అమ్మోనియం కొనికల్ ఫ్లాస్కు లోని మొత్తం ఆసిడ్ తో చర్య పొండటం వలన ఇలా జరుగును. కోనికల్ ఫ్లాస్కులోని ఆసిడ్ యొక్క గాఢత విడుదల అగు అమ్మానియా వాయువుకన్న ఎక్కువగా వుండ వలెను.ఇలా ఎదైన సందర్భంలో 25 మి.లీ.ఆసిడ్ ను అదనంగా కొనికల్ ఫ్లాస్కులో తీసుకున్న బ్లాంక్ టెస్ట్ విలువను రెండింతలు చెయ్య వలెను.డిస్టిలెసనును కనీసం 30-40 నిమిషాలపాటు, కొనికల్ ఫ్లాస్కులో ద్రావణం తగినంత జమ అగు వరకు కొనసాగించాలి.డిస్టిలేసను సమయంలో అమ్మోనియా వాయువుతో పాటు కొంత నీరు ఆవిరిగా మారి కండెంసరులో చల్లబడి కొనికల్ ఫ్లాస్కులో జమ అగును.అందుచేతనే కొనికల్ ఫ్లాస్కులోని ద్రావణ పరిమానం పెరుగును.డిస్టిలెసన్ పూర్తయ్యిన తరువాత హీతరును ఆప వలెను.హీటరును ఆపిన వెంటనే ఫ్లాస్కుకు అమర్చిన పియర్ ఆకారపు బల్బ్ వున్న వెర్టికల్ ను తొలగించి లెబెగ్ కండెంసరు పైభాగపు లోపలి అంచులను డిస్టిల్ వాటరుతో వాష్ చెయ్యాలి.కండెంసరు గోడల లోపలి అంచులకు ఎమైన అమ్మోనియా వాయువు అంటుకుని వున్న వాటరు వాష్ ఇవ్వడం వలన కొనికల్ ఫ్లాస్కులో పడును.డిస్ట్లెసను సమయంలో వెలువడిన అమ్మోనియతో చర్యజరపడం వలన కొనికల్ ఫ్లాస్కులోని ఆసిడ్ యొక్క గాఢాత తగ్గివుండును. శుభ్రమైన బ్యూరెట్ లో 0.1 నార్మాలిటి వున్న సోడియం హైడ్రాక్సైడ్ ద్రావణాన్ని నింపి స్టాండుకు బిగించాలి.సోడియం హైడ్రాక్సైడ్ యొక్క కచ్చితమైన నార్మాలిటిని ఆక్సాలిక్ ఆసిడ్ తోకాని లేదా సోడియం హైడ్రొజన్ పొథాలెట్ తో కాని ప్రామాణికరించబడి వుండాలి.కొనికల్ ఫ్లాస్కులోని ద్రావణాన్ని కదుపుతూ బ్యూరెట్ లోని సోడియం హైడ్రాక్సైడ్ తో టైట్రెట్ చేస్తు తటస్ధీకరించ ( nuetralisation) వలెను కొనికల్ ఫ్లాస్కులోని ద్రవం పసుపు రంగులోకి మారిన వెంటనే టైట్రెసన్ ఆపి వెయ్య వలెను.టై ట్రెసన్ చెయ్యుటకై బ్యురెట్ లో వాడిన సోడియం హైడ్రాక్సైడ్ ద్రావణ పరిమాణాన్ని (రిడింగ్), మి.లీ.నమోదు చేయ్యాలి (A).యిదే సమయంలో పరీక్షించుపదార్థం లేకుండగా పైన పెర్కొన్న రసాయనాలను (సోడియం సల్పెట్, కాపర్ సల్పెట్, సెలినియ<, 25మి.లీ గాఢ సల్ఫ్యూరిక్ మ్లాలను జెల్డాల్ ఫ్లాస్కులో తీసుకుని డైసెసన్, డిస్ట్లెసన్ చేసి కొనికల్ ఫ్లాస్కులోని ద్రవాన్ని 0.1 నార్మాలిటి సోడియం హైడ్రాక్సైడ్ తో, కొనికల్ ఫ్లాస్కులోని ద్రవం పసుపు రంగులోకి మారు వరకు టైట్రెసన్ చెయ్యలి.దీనిని బ్లాంక్ టెస్ట్ అంటారు.ఈవిధంగా బ్లాంక్ టెస్ట్ లో బ్యూరెట్ లో వాడిన/టైట్రెసన్ కు ఉపయోగించిన 0.1 నార్మాలిటి సోడియం హైడ్రాక్సైడ్ పరిమాణాన్ని మి.లీ. లలో బ్లాంక్ టెస్ట్ రిడింగ్ (B) అంటారు.